Молитва Б. Радичевића
Молитва Б. Радичевића

Месец јасни, сека јато, 
Рујно винце умивато, 
Креду, што нам рачун шара, 
Коњак, што нам груди пара, 
И ту силну жандар буку, 
И меницу страшну бруку 
Ти сатвори, вељи Боже, 
Кô овако јоште може.

Осим другог овде свега 
Мене створи из ничега, 
Духом твојим ти подуну 
И у џеп ми болест суну, 
Па ми, Боже, уз то таде 
Као приде младост даде. 
Па и празна кеса ова, 
И њу мени ти дарова.

Мрачне стазе и тамнину, 
И угодну помрчину, 
Малу плаху као море 
И секицу одозгоре 
И пијаног њеног слугу 
И татину мотку дугу

И пандуров глас умилни 
Ти сатвори, Боже силни.

Хвала, Боже, на дар ови,
Зеленаше благослови, 
Да ми душа с права пута 
Са мном у апс не залута.

(1910)

Милутин Бојић